CELEX: 62017CN0222
Language: da
Date: 2017-04-27 00:00:00
Title: Sag C-222/17 P: Appel iværksat den 27. april 2017 af Plásticos Españoles, S.A. (ASPLA) og Armando Álvarez, S.A. til prøvelse af dom afsagt af Retten (Tredje Udvidede Afdeling) den 17. februar 2017 i sag T-40/15, ASPLA og Amando Álvarez mod Den Europæiske Union

3.7.2017   
            
            
               DA
            
            
               Den Europæiske Unions Tidende
            
            
               C 213/22
            
         Appel iværksat den 27. april 2017 af Plásticos Españoles, S.A. (ASPLA) og Armando Álvarez, S.A. til prøvelse af dom afsagt af Retten (Tredje Udvidede Afdeling) den 17. februar 2017 i sag T-40/15, ASPLA og Amando Álvarez mod Den Europæiske Union
   (Sag C-222/17 P)
   (2017/C 213/29)
   Processprog: spansk
   
      Parter
   
   
      Appellanter: Plásticos Españoles, S.A. (ASPLA) og Armando Álvarez, S.A. (ved abogados S. Moya Ixquierdo og M. Troncoso Ferrer)
   
      Den anden part i appelsagen: Den Europæiske Union
   
      Appellanterne har nedlagt følgende påstande
   
   
               —
            
            
               Den Europæiske Unions Rets dom af 17. februar 2017 i sag T-40/15 ophæves, og Den Europæiske Union tilpligtes at betale appellanterne 3 495 038,66 EUR i erstatning for Den Europæiske Unions Rets tilsidesættelse af artikel 47, stk. 2, i Den Europæiske Unions charter om grundlæggende rettigheder med tillæg af udlignings- og morarenter.
            
         
      Anbringender og væsentligste argumenter
   
   
               1.
            
            
               Begrundelsesmangel og retlig fejl ved beregningen af den passende varighed af perioden, fra den skriftlige behandling blev afsluttet, til den mundtlige forhandling blev indledt.
            
         
               2.
            
            
               Retlig fejl hvad angår vurderingen af renterne på bøden som en skade.
            
         
               3.
            
            
               Retlig fejl ved anvendelsen af princippet om forbuddet mod at træffe afgørelse ultra petita.
            
         
               4.
            
            
               Tilsidesættelse af appellanternes ret til forsvar hvad angår vurderingen af det økonomiske tab, som appellanterne har lidt.
            
         
               5.
            
            
               Retlig fejl, idet den appellerede dom indeholder en gennemgående selvmodsigelse hvad angår den periode, for hvilken der skal ydes erstatning.